🌹زامُران 🌹
زامُران ءِ نام چہ زامُریں درچک ءَ چہ زورگ بوتگ ءُ زامران ءِ مستریں ماتبندیں کوہ ءِ نام زامُری بند اِنت کہ اے کوہ بند ءَ بھارگاہ ءِ وھد ءَ زامُریں درچک سک باز بیت ءُ ھمے ھاتر ءَ اے مزنیں ھسار ءُ چیدگیں کوہ بند ءِ نام ءَ زُامری بند گوش اَنت زامری بند ءِ نمبیانی نیمگ ءِ آپ ریچ تگران ءِ نیمگ ءَ رواَنت ءُ گوریچانی آپ ریچ جھلاد بنت ءُ نھنگ ءِ مزن کور ءَ ھور بنت ءُ زامران ءِ روبرکتی سیمسر چہ نھنگ ءِ گور ءَ بنگیج بنت ءُ تاں بلیدہ ءُ پروم ءِ ماتبندیں کوہ ءَ روانت ءُ ھور بنت ءُدومی زامران ءِ سیمسر گوں بمپشت ءُ سلاھی کوہ ھونگءَ ڈُک اَنت کہ میانجی ءَ نھنگ ءِ کور کیت ءُ زامران بنگیج بیت ءُ زامران رودرآتکی نیمگ ءَ گوں پروم ءَ روت ءُ ڈُکیت زامران ءِ شھر ءُ آبادی درست کلگ کلگ ءُ میتگ میتگ اِنت ھرچ کس وتی شھر ءُ کلگانی سر ءَ نشتگ اَنت ءُ بازیں جاھاں موٹل ءُ شاھدگانی آسراتی نیست ءُ بیرواک (کھربا ) ءِ نام نہ گواھیت ءُ چہ ھپت سالیگیں ڈکال ءَ زامران ءِ گیشتریں مردماں لڈ ءُ بار کتگ ءُ مند ءُ تمپ ءُ کلاھو ءُ بالیچہ ءُ کوھاڈ ءُ گومازی ءُ بلیدہ ءُ الندورءُکیچ ءِ دمگاں آتکگ ءُ جاھمنند بوتگ اَنت ء ُزامران ءِ بازیں شھرءُ کلگے ویران اِنت ءُ ھچ کس نہ گواھیت ءُ ھما پَلّان ءُ ڈواری جاہ ابیتک اَنت ءُ وتی پیشی وھد ءَ یات کن اَنت ءُ گریونت ءُ گوش اَنت کہ
وش اَت اَنت پیشی دور بلوچانی
بلے پُرشت اَنت دیوان ءُ آ میرانی کمرزانی ,,,
زامران ءِ شھر ءُ کلگانی نام اِش اَنت
,, زراگن,,جھلی زراگن,,, کچسر,,جام گسی,, کاپار,, گِتان,, ایری گِتان,, ریدگ,, دربند,نارنجو,,گیرشان,,دُزانی,,مریمانی,,,ڈنبان,,,,چَلتُو,,جُری دپ ,,, جُری کور,,, گریشگی دپ,,,سیموئی ,,دینارکلگ,,,پیشدراج,, کلمی دپ, ,جھلی شھر,, پراھگ,,, کوُلگ,, گِروان,, سُلاھو,, کھُوری,,کھوری دپ,,,چگردانی گوش,,, ڈوگدان,,شیپُک,, آرچنان,,جھلی آرچنان,, بُگان,,لَد ,,کُلُکی,,, پوگنزان,, سنگامان ,,,,,ھیجُبی ,,,دشتک,, کروچی ,,,آنکُو,,,اسپتیں گر,, ,,(بُوندان,,, آشلو ءُ سادیم ءُسری سادیم),,
گریشگی. ,,,سابُنی ھوشاپ,,کوتان ,,,,,,,کمبـسر,,,,مچَہ ,,جٌرینک,,,سرمچان,,,
زئے,,نلونج ,,,چُری کور ,,کوتان,, ماروارتی,,,( بادئی,, روپئی,), نیوانو,, ناگ,,,ھان کلگ,,,سورگ کمبی کلگ,, رھتوک کَشان,, مُومِچ ,,جھلی مُومچ, جورکان,, کاشی,,, تھتانی گتان,, ھَتُک, سیاہ گیسی,,گَربُن,, دْربُلی, ,, گورناگ,, کُنٹیں مچ,, سیرکزہ,,مَرگوتی ,,ملوئی , تلانی سر ,,کَسوئی,, بَسّد,,ھیشُوئی ,,ڈمبانی, ,,دْرپکان ,,تھدیم,,کُٹگان ,,کَلدر,,,تاپلو,,سری کلگ,,, جَھکان,,, گرچیر,,, میتاب,, سلوئی کور,,, پیٹان,,, پُٹانی,,, سرپُٹانی,,, گِروانی,, گومازاں,,,,,, تراتی,,, رونگی,,, کھنان,,, نَتو,,, دیشتاری کش,,گوانزگان,, آدمی,, تَلان,,
ءُ دگہ بازیں کسان کسانیں کلگ ءُ شھر اَنت ءُ زامران ءِ مردم پہ میارجلی ءُ مھمان نوازی ءَ نامدار اَنت ءُ زامران ءِ جوانتریں مَچ مُزاتی اِنت ءُ زامران ءِ موسم سک باز وش اِنت ءُ سارتیں ھند ءُ دمگے ءُ بھارگاہ ءِ وھد ءَ زامران ءِ کوہ ءُ ڈن ءُ کور ءُ شیپ ءُ گواشءُ ساھگ سک ڈولدار بنت ءُ ھرچ وڑیں کا ءُ درچک رُدیت زامری بند ءَ ماھلیں گڈ ءُ سَید ءُ کوھی گُرنڈءُ پاچن آ زمانگ سک باز بوتگ سَیّادانی جاہ بوتگ ءُ.کھچر ءُ زید ےءِ سک وش اِنت ءُ زمران ءِ نام ھمک لچھکاراں وتی لچھانی تہ ءَ پہ جوانیں وڑے ءَ آورتگ ءُ زامران ءِ کوہ سیاھیں ڈن ءُ زامران ءِ میریں بلوچ آیاں نازینتگ اَنت ءُ زامران ءِ مردم میار ءُ جل ءُ نان دئے ءُ دادبکش اَنت ما زامران ءِ مردم پہ زامران ءِ نام ءِ سر ءَ پَھر ءُ شان کنیں بلے بژن کہ زامران ءِ کوہ ءُ ھسار ءُ میتگ ءُ شھر ھنوگیں وھد ءَ وتی وھدیگیں دور ءُ باریگ ءُ وھد ءَ یات کن اَنت ءُ گوش اَنت کہ ,,,
وش اَت اَنت آ پیشی دور میریں بلوچانی کہ برات دوست ءُ میارجل ءُ مھمان نواز ءُ تپاک اَت اَنت ءُ وتی شھر ءُ کلگانی سر ءَ نشتگ اَنت ,,,,
اَلی جُمّا زامرانی